CELEX: 32021R1820
Language: da
Date: 2021-10-18 00:00:00
Title: Kommissionens gennemførelsesforordning (EU) 2021/1820 af 18. oktober 2021 om ændring af gennemførelsesforordning (EU) 2017/325 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

19.10.2021   
               
               
                  DA
               
               
                  Den Europæiske Unions Tidende
               
               
                  L 369/3
               
            
         KOMMISSIONENS GENNEMFØRELSESFORORDNING (EU) 2021/1820
         af 18. oktober 2021
         om ændring af gennemførelsesforordning (EU) 2017/325 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 11,
         ud fra følgende betragtninger:
         
                     (1)
                  
                  
                     Importen til Unionen af garn med høj styrke af polyestere med oprindelse i Folkerepublikken Kina er genstand for antidumpingforanstaltninger fra 5,1 % til 9,8 % for de eksporterende producenter fra Kina, der indgår i stikprøven. For de samarbejdsvillige eksporterende producenter, der ikke indgik i stikprøven, blev der fastsat en toldsats på 5,3 %. Desuden blev der ved Rådets gennemførelsesforordning (EU) nr. 1105/2010 (2)
                        .indført en landsdækkende told på 9,8 % på importen af garn med høj styrke af polyestere,
                  
               
                     (2)
                  
                  
                     Efter en udløbsundersøgelse blev de oprindelige foranstaltninger ved Kommissionens gennemførelsesforordning (EU) 2017/325 (3) forlænget i fem år.
                  
               
                     (3)
                  
                  
                     I Kommissionens gennemførelsesforordning (EU) 2019/1706 (4) konkluderedes det, at virksomheden Wuxi Solead Technology Development Co., Ltd (Wuxi Solead) opfyldte kriterierne for blive en ny eksporterende producent og føjede virksomhedens navn til listen over samarbejdsvillige virksomheder, der ikke indgik i stikprøven.
                  
               
                     (4)
                  
                  
                     Efter en ændring af virksomhedens navn (5) den 16. januar 2020 anmodede virksomheden den 26. maj 2020 Kommissionen om at bekræfte, at navneændringen ikke påvirkede virksomhedens ret til at drage fordel af den individuelle antidumpingtold, der gjaldt for virksomheden under dens tidligere navn.
                  
               
                     (5)
                  
                  
                     Kommissionen undersøgte de indsendte oplysninger og konkluderede, at navneændringen ikke påvirkede konklusionerne i gennemførelsesforordning (EU) 2019/1706 og navnlig den antidumpingtold, der gælder for Wuxi Solead.
                  
               
                     (6)
                  
                  
                     Den 8. juli 2021 underrettede Kommissionen de interesserede parter om ovenstående resultater og opfordrede dem til at fremsætte bemærkninger inden for en bestemt frist. Der indkom ingen bemærkninger.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            
               1.   I bilaget til gennemførelsesforordning (EU) 2017/325læses henvisningen til
               
                  
                              »Wuxi Solead Technology Development Co., Ltd.
                           
                           
                              Yixing City«
                           
                        
               som:
               
                  
                              »Jiangsu Solead New Material Group Co., Ltd.
                           
                           
                              Yixing City«
                           
                        
            
            
               2.   Den Taric-tillægskode A977, der er gældende for ikke-stikprøveudtagne kinesiske samarbejdsvillige eksporterende producenter gælder for Jiangsu Solead New Material Group Co., Ltd, Yixing City pr. 16. januar 2020. I overensstemmelse med gældende toldlovgivning ydes der godtgørelse af eller fritagelse for enhver endelig told, der er betalt på import af varer fremstillet af Jiangsu Solead New Material Group Co., Ltd., Yixing City, der overstiger den antidumpingtold, der er fastsat i artikel 1, stk. 2, i gennemførelsesforordning (EU) 2017/325, for så vidt angår Wuxi Solead Technology Development Co., Ltd.
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Rådets gennemførelsesforordning (EU) nr. 1105/2010 af 29. november 2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan (EUT L 315 af 1.12.2010, s. 1).
         
            (3)  Kommissionens gennemførelsesforordning (EU) 2017/325 af 24. februar 2017 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 49 af 25.2.2017, s. 6).
         
            (4)  Kommissionens gennemførelsesforordning (EU) 2019/1706 af 10. oktober 2019 om ændring af gennemførelsesforordning (EU) 2017/325 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 260 af 11.10.2019, s. 42).
         
            (5)  Yixing Market Supervision Administration –Notice on Appoval for Registration of Alternation of Foreign-invested company (02821322-6) Corrigendum of Foreign-invested Company [2020] No. 01160001 Unified Social Credit Identifier: 91320282330802782.